बहुचर्चित रेवाड़ी गैंगरेप मामले में काफी किरकिरी कराने के बाद मुख्यमंत्री मनोहर लाल खट्टर ने खुलकर बात की और कहा कि आरोपी जल्दी पुलिस हिरासत में होंगे। वहीं सीएम ने कहा कि आरोपियों की पहचान हो गई है। यह बेहद दुर्भाग्यपूर्ण है कि आरोपी और पीड़िता एक दूसरे को जानते थे। इससे ज्यादा चौंकाने वाली बात ये है कि एक आरोपी सेना का जवान है। आरोपियों की तलाश जारी है और सुराग देने वाले को ईनाम देने की घोषणा भी की गई है। उन्हें जल्दी ही पकड़ लिया जाएगा।